Նա այն մարդն է, ով մեզ հուշեց նայել երկնքին: Իտալացի ֆիզիկոս, աստղագետ և փիլիսոփա Գալիլեո Գալիլեյը հայտնագործեց աստղադիտակը, որի միջոցով մարդը կարողացավ հայտնավերել տիեզերքի գաղտնիքների մի մասը: Այսպիսով՝ առաջին մարդը, ով երկնքին նայեց խոշորացնող օպտիկական խողովակով՝ աստղադիտակով, նշանավոր գիտնական Գալիլեոն էր: Նա պատրաստեց գիտության պատմության մեջ առաջին երկու աստղադիտակները։ Նրանք դեռևս անկատար էին, փոքրը խոշորացնում էր ընդամենը 3, իսկ մեծը՝ 32 անգամ։ 1609 թ աշնանը նա առաջին անգամ աստղադիտակն ուղղեց դեպի լուսին ու պարզորոշ տեսավ նրա մակերևույթի անհարթությունները՝ «լեռներն» ու «հովիտները»: Իսկ արեգակի վրա նա նշմարեց մութ բծեր և դրանց տեղափոխությունից ելնելով՝ ապացուցեց, որ արեգակը պտտվում է իր առանցքի շուրջը: